Jean-Henri Fabre

Jean-Henri Casimir Fabre (født 22. desember 1823, død 11. oktober 1915) var en fransk entomolog og forfatter. Han bodde i Provence og gjorde det aller meste av sitt arbeid like i nærheten av sitt hjem. 

Fabre utmerket seg som en meget skarp iakttager av insekters og edderkoppdyrs atferd, og bøkene hans inneholder mange interessante og originale observasjoner. Han publiserte lite i vitenskapelige tidsskrifter, men presenterte sine observasjoner for et bredere publikum i den meget populære bokserien «Souvenirs entomologiques». Deler av denne er oversatt til mange språk, også til norsk. Fabre unngår bevisst å bruke vitenskapelig terminologi og framstiller resultatene sine på en tilgjengelig måte, dette har dessverre i noen grad ført til at observasjonene har blitt oversett av fagmiljøene. Den prisbelønte franske filmen Microcosmos (1996) bygger på Fabres bøker.

Referanser

Eksterne lenker 
 
 Jean-Henri Fabre : e-museum
 
 Flere e-tekster fra archive.org
 Micropolis website På engelsk
 The museum and birth house of Jean-Henry Fabre På fransk

Franske entomologer
Franske forfattere
Personer fra departementet Aveyron